|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 12 - 10 - 2021 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : Δ.Υ, |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς ΠΡΟΕΔΡΟ ΔΗΜΟΤΙΚΟΥ  ΣΥΜΒΟΥΛΙΟΥ  ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Επανεξέταση της υπ΄αριθμ. 152/22-04-2019 απόφασης Δημοτικού Συμβουλίου σχετικά με τη βούληση του Δήμου για απευθείας αγορά ακινήτου

Σχετ.: α) Η υπ΄αριθμ.18/11-02-2019 απόφαση του Δημοτικού Συμβουλίου του Δήμου Μοσχάτου-Ταύρου

β) Η υπ΄αριθμ.152/22-04-2019 απόφαση του Δημοτικού Συμβουλίου του Δήμου Μοσχάτου-Ταύρου

Με το (α) σχετικό το ΔΣ του Δήμου Μοσχάτου- Ταύρου αποφάσισε:

Α) Γνωμοδοτεί, σε συμμόρφωση και προς την 1054/2000 απόφαση του Συμβουλίου της Επικρατείας την άρση της δέσμευσης για απαλλοτρίωση (για δημιουργία ευρέως κοινόχρηστου χώρου) του ακινήτου ιδιοκτησίας κληρονόμων Νίκα, που βρίσκεται μεταξύ των Ο.Τ 201,196,195,194 & 202 της Δημοτικής Ενότητας (Κοινότητας) Μοσχάτου του Δήμου Μοσχάτου – Ταύρου, όπως αυτό περιγράφεται στην παραπάνω δικαστική απόφαση, με τροποποίηση του εγκεκριμένου ρυμοτομικού σχεδίου και αποχαρακτηρισμό του ακινήτου αυτού.

Β) Την εξέταση της περίπτωσης της απευθείας αγοράς, κατ΄άρθρο 186 ΚΔΚ, του παραπάνω ακινήτου στο πλαίσιο αναβάθμισης της περιοχής, σε τιμή συμφέρουσα για το Δήμο, σύμφωνα και με την πρόταση των συνιδιοκτητριών, εφόσον προσκομιστούν από αυτές τα απαιτούμενα στοιχεία και σχετική πράξη αναγνώρισης ορίων του ακινήτου αυτού.»

Με το (β) σχετικό αποφασίστηκε, από το Δημοτικό Συμβούλιο του Δήμου Μοσχάτου- Ταύρου, η βούληση του Δήμου για την απευθείας αγορά ακινήτου επιφάνειας 190,91τμ, το οποίο βρίσκεται στον ευρύ κοινόχρηστο χώρο μεταξύ των Ο.Τ. 201,196,195,194 και 202 της Δ.Κ. Μοσχάτου του Δήμου Μοσχάτου- Ταύρου ιδιοκτησίας Αικ. Γκιζελή & Ευγενίας Νίκα στα πλαίσια αναβάθμισης της περιοχής υπό την προϋπόθεση ότι θα υπάρξει συμφωνία των δυο συμβαλλόμενων μερών, σε τιμή συμφέρουσα για το Δήμο.

Κατόπιν των παραπάνω και έχοντας υπόψη:

* Το γεγονός ότι η εν λόγω ιδιοκτησία, αποτελεί συνέχεια όμορης ιδιοκτησίας έκτασης 1130,00τ.μ. (ανήκει στον ευρύ κοινόχρηστο χώρο μεταξύ των Ο.Τ. 201,196,195,194 και 202), για την οποία ιδιοκτησία έχει εκδοθεί η υπ΄αριθμ. Α6978/2017 απόφαση του Διοικητικού Πρωτοδικείου Πειραιά περί άρσης απαλλοτρίωσης.
* Το γεγονός ότι η έκταση της ιδιοκτησίας των κ.κ. Γκιζελή- Νίκα, έκτασης 190,91τ.μ., είναι μη άρτια και μη οικοδομήσιμη έκταση και δεν δύναται να αξιοποιηθεί ως οικοδομήσιμη έκταση, ήτοι πολύ μικρή για την κάλυψη των αναγκών της περιοχής σε κοινόχρηστο χώρο

παρακαλούμε για την επανεξέταση της περίπτωσης αγοράς του ακινήτου.

|  |  |  |
| --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΣΑΒΒΑΣ ΙΩΑΝΝΗΣ |  | Η Διευθύντρια  Τ.Υ.ΔΜ-Τ & Δόμησης  ΤΣΙΩΛΗ ΑΜΑΛΙΑ  ΠΟΛΙΤΙΚΟΣ ΜΗΧΑΝΙΚΟΣ ΤΕ |

Συνημμένα:

1. Η υπ΄αριθμ. 18/11-2-2019 απόφαση του ΔΣ
2. Η υπ΄αριθμ. 152/22-4-2019 απόφαση του ΔΣ
3. Η υπ΄αριθμ. Α6978/2017 απόφαση του Διοικητικού Πρωτοδικείου Πειραιά